**Η Σπάρτη**

​Ίδρυση Κράτους: Οι Δωριείς, που κατευθύνθηκαν στην Λακωνική ίδρυσαν ένα ισχυρό κράτος με πρωτεύουσα τη Σπάρτη. Ήρθαν σε σύγκρουση με τους Μεσσήνιους και τους υπέταξαν τον 8ο-7ο αιώνα.

Σπαρτιατική Ζωή:

Ισχυρός αντίπαλος των Σπαρτιατών ήταν οι Αργίοι.​​​

Λόγω των συνεχών πολέμων οι Σπαρτιάτες σταμάτησαν την ενασχόλησή τους με το εμπόριο, κλείστηκαν στον εαυτό τους και η πόλη απέκτησε τη μορφή στρατοπέδου.

Ενασχολήσεις Σπαρτιατών:

Ασχολούνταν κυρίως με την πολεμική τέχνη και τα πολιτικά πράγματα.

Πλήρη δικαιώματα είχαν οι Σπαρτιάτες που είχαν γη.

Άλλες Κοινωνικές Ομάδες:

Περίοικοι: ζούσαν σε οικισμούς γύρω από τη Σπάρτη και ασχολούνταν με το εμπόριο.

Είλωτες: οι δούλοι, οι παλιοί κάτοικοι της περιοχής (πριν τους Δωριείς), ζούσαν καλλιεργώντας γη και παραδίδοντας ένα μέρος της παραγωγής στους ιδιοκτήτες.

​Πολίτευμα:

Νομοθέτης ο Λυκούργος.

Δύο βασιλείς: θρησκευτική και στρατιωτική εξουσία.

Πέντε έφοροι: είχαν την ουσιαστική εξουσία στην πόλη και ήταν υπεύθυνοι για την άμυνα και την εξωτερική πολιτική.

Γερουσία: συμβούλιο 28 ατόμων άνω των 60 ετών, οι οποίοι προετοίμαζαν τα θέματα για την Απέλλα.

Απέλλα: συνέλευση του λαού, στην οποία συμμετείχαν όσοι είχαν συμπληρώσει το τριακοστό έτος της ηλικίας τους.

Αγωγή των Νέων:

Την εκπαίδευση των παιδιών αναλάμβανε η πόλη:

Ζούσαν όλοι μαζί σε ομάδες και μάθαιναν να υπομένουν τη σκληρή ζωή και τις κακουχίες.

Διδάσκονταν γραφή, ανάγνωση, μουσική και χορό.

Με ανάλογο τρόπο εκπαιδεύονταν και τα κορίτσια, τα οποία συμμετείχαν ενεργά σε όλες τις εκδηλώσεις.

Έπρεπε και οι γυναίκες να αποκτήσουν δυνατό σώμα και να διαπλάσσουν ηθικό χαρακτήρα για να γίνουν άξιες μητέρες.